《赵主簿以许旌阳李八百像刻来因得二首 其二》
宋代·韩淲

萧萧八百洞，高安尚流传。谓李脱亦可，貌出真神仙。

洗我短世悲，遐哉谓之玄。安得从其游，弃置尘垢膻。

君能一吊古，摹归遗何偏。涧头霜叶寒，相与知其贤。

作者简介：韩淲（biāo）（1159—1224）南宋诗人。字仲止，一作子仲，号涧泉，韩元吉之子。祖籍开封，南渡后隶籍信州上饶（今属江西）。从仕后不久即归，有诗名，著有《涧泉集》。淲清廉狷介，与同时知名诗人多有交游，并与赵蕃（章泉）并称“二泉”。著作历代书目未见著录。史弥远当国，罗致之，不为少屈。人品学问，俱有根柢，雅志绝俗，清苦自持，年甫五十即休官不仕。嘉定十七年，以时事惊心，作甲申秋三诗，得疾而卒，年六十六。